CELEX: 32014D0850
Language: ro
Date: 2014-11-26 00:00:00
Title: 2014/850/UE, Euratom: Decizia de punere în aplicare a Comisiei din 26 noiembrie 2014 de modificare a Deciziei 2010/5/UE, Euratom de autorizare a Irlandei să utilizeze anumite estimări aproximative pentru calculul bazei resurselor proprii TVA [notificată cu numărul C(2014) 8932]

28.11.2014   
            
            
               RO
            
            
               Jurnalul Oficial al Uniunii Europene
            
            
               L 343/44
            
         DECIZIA DE PUNERE ÎN APLICARE A COMISIEI
   din 26 noiembrie 2014
   de modificare a Deciziei 2010/5/UE, Euratom de autorizare a Irlandei să utilizeze anumite estimări aproximative pentru calculul bazei resurselor proprii TVA
   
      
         [notificată cu numărul C(2014) 8932]
      
   
   (Numai textul în limba engleză este autentic)
   
      (2014/850/UE, Euratom)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CEE, Euratom) nr. 1553/89 al Consiliului din 29 mai 1989 privind regimul unitar definitiv de colectare a resurselor proprii provenite din taxa pe valoarea adăugată (1), în special articolul 6 alineatul (3) a doua liniuță,
   după consultarea Comitetului consultativ privind resursele proprii,
   întrucât:
   
               (1)
            
            
               În temeiul articolului 371 din Directiva 2006/112/CE a Consiliului (2), Irlanda poate continua să scutească operațiunile prevăzute în anexa X partea B din directiva respectivă, în cazul în care, la 1 ianuarie 1978, scutea operațiunile respective. Aceste operațiuni trebuie luate în considerare pentru determinarea bazei resurselor proprii TVA.
            
         
               (2)
            
            
               În scrisoarea din data de 28 aprilie 2014 (3), Irlanda a solicitat Comisiei o prelungire a autorizării de a utiliza anumite estimări aproximative pentru calculul bazei resurselor proprii TVA pentru operațiunile menționate în anexa X partea B punctul 10 din Directiva 2006/112/CE până la sfârșitul exercițiului financiar 2018. Irlanda ar trebui să fie autorizată să continue să calculeze baza resurselor proprii TVA utilizând anumite estimări aproximative.
            
         
               (3)
            
            
               Din motive de transparență și de securitate juridică, este necesar să se limiteze în timp aplicabilitatea acestei autorizări.
            
         
               (4)
            
            
               Așadar, este adecvat să se modifice Decizia 2010/5/UE, Euratom a Comisiei (4) în consecință,
            
         ADOPTĂ PREZENTA DECIZIE:
   Articolul 1
   În Decizia 2010/5/UE, Euratom, articolul 2 se înlocuiește cu următorul text:
   
      „Articolul 2
      Prezenta decizie se aplică de la 1 ianuarie 2009 până la 31 decembrie 2018.”
   
   Articolul 2
   Prezenta decizie se adresează Irlandei.
   
      Adoptată la Bruxelles, 26 noiembrie 2014.
      
         
            Pentru Comisie
         
         Kristalina GEORGIEVA
         
            Vicepreședinte
         
      
   
   
      (1)  JO L 155, 7.6.1989, p. 9.
   
      (2)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
   
      (3)  Ares(2014)1328060.
   
      (4)  Decizia 2010/5/UE, Euratom a Comisiei din 22 decembrie 2009 de autorizare a Irlandei să utilizeze anumite estimări aproximative pentru calculul bazei resurselor proprii TVA (JO L 3, 7.1.2010, p. 19).